#####

# **Hawlenni Sgip - Amodau a Thelerau**

# **Deddf Priffyrdd 1980 – Adran 139**

Rheoliadau sy'n gysylltiedig â gosod sgip adeiladwr ar briffordd

Mae Cyngor Bwrdeistref Sirol Castell-nedd Port Talbot, wrth arfer ei bwerau o dan Adran 139 Deddf Priffyrdd 1980, DRWY HYN YN EICH CANIATÁU i wneud cais am ganiatâd i roi sgip adeiladwr ar briffyrdd o fewn ei ffiniau, yn amodol ar y ddarpariaeth y cyflwynir y cais hwn a rhoddir caniatâd ac yn amodol ar yr amodau a geir yn yr atodlen hon.

Atodlen

1. Dylid nodi enw a rhif ffôn y perchennog yn glir ac yn annileadwy ar bob sgip.

2. Gosodir pob sgip ar y ffordd gerbydau'n unig, oni bai bod un o swyddogion y cyngor yn rhoi caniatâd iddo gael ei osod yn rhywle arall, ac fe'i rhoddir mewn safle lle na fydd ei ochrau hwy'n gyfochrog i ymyl y ffordd gerbydau ac mor agos ag y bo'n rhesymol ymarferol bosib i ymyl y ffordd gerbydau, er mwyn iddo beidio ag amharu ar ddŵr wyneb y briffordd rhag draenio na rhwystro mynediad i unrhyw gyli, twll archwilio neu unrhyw gyfarpar arall ar y briffordd.

3. Os bydd dau sgip ar y mwyaf ar y briffordd ar unrhyw adeg, gosodir y sgipiau mor agos â phosib at ei gilydd, ond heb rwystro mynediad i unrhyw fangre oni bai y ceir cydsyniad defnyddiwr y fangre honno.

4. Ni ddylai unrhyw sgip fod yn fwy na 5 metr mewn hyd na 2 fetr mewn lled.

5. Dylid nodi, diogelu a goleuo pob sgip neu grŵp o sgipiau a roddir ar y draffordd yn unol â'r gofynion canlynol.

(a) Dylid diogelu pob sgip gan o leiaf dri chôn traffig a roddir ar y draffordd mewn llinell letraws ar yr ochr ddynesu at y sgip. Os gosodir dau sgip neu fwy mewn rhes, er mwyn i'r pellter rhwng sgipiau cyfagos beidio â bod yn fwy na 2 fetr, dylid diogelu'r rhes fel petai'n un sgip.

(b) Yn ystod y nos (sef hanner awr ar ôl machlud yr haul a hanner awr cyn i'r haul godi), dylid rhoi lamp perygl ffordd yn erbyn neu gysylltu wrth bob cornel o'r sgip neu'r corneli ar ben y rhes o sgipiau lle ceir dau sgip neu fwy mewn rhes ac nid yw'r pellter rhwng y sgipiau cyfagos yn fwy na 2 fetr, a dylid ei rhoi hefyd rhwng pob côn. Y person a gaiff ganiatâd sy'n gyfrifol am sicrhau y bydd pob lamp yn parhau i gael ei goleuo ac yn parhau i fod yn ei safle yn ystod yr amserau hyn.

(c) Dylid paentio pen pob sgip (ar bedair cornel), sef ochrau'r sgip sy'n wynebu traffig i’r ddau gyfeiriad, yn felyn a gosod marciau coch fertigol a fflwroleuol melyn ar bob pen. Mae'n rhaid i'r marciau gydymffurfio â Safon Brydeinig BS AU152:1970 ac i'r rhif hwnnw gael ei nodi arnynt. Dylid gosod y marciau mor agos at y sgip â phosib, ar yr amod bod copa'r marciau'n 1.5m ar y mwyaf uwchben y llawr. Ni ddylid gosod y marciau ar unrhyw gaead a dylid eu gosod ar ddrws os nad oes lleoliad arall ar ben y sgip yn unig. Os gosodir marc ar ddrws, dylid cadw'r drws ar gau, oni bai fod rhywun yn mynd i mewn neu'n gadael.

Dylid cadw'r gwaith paentio a'r marciau'n lân bob amser.

6. Ni ddylai unrhyw sgip sy'n sefyll ar y briffordd gynnwys unrhyw ddeunydd fflamadwy, ffrwydrol, niweidiol neu beryglus, neu unrhyw ddeunydd sy'n debygol o bydru, neu sydd fel arall yn debygol o fod yn niwsans i ddefnyddwyr y briffordd.

7. Ni ddylid defnyddio unrhyw sgip mewn ffordd fel y bydd ei gynnwys yn cwympo ar y briffordd, neu fel y bydd llwch yn dianc o gynnwys y sgip wrth iddo sefyll ar y briffordd.

8. Dylid symud pob sgip i’w wagio cyn gynted ag y bo’n ymarferol bosib a heb fod yn hwyrach na dau ddiwrnod gwaith ar ôl iddo gael ei lenwi.

9. Ni ddylai unrhyw sgip fod ar y briffordd y tu allan i gyfnod y caniatâd.

10. Dylid cael gwared yn gywir ar bob deunydd a osodir mewn sgip, a dylid gadael y briffordd lle gosodwyd y sgip neu’r sgipiau mewn cyflwr glân a thaclus pan ddaw’r caniatâd i ben.

11. Ni ddylid rhoi unrhyw sgip o fewn 15m i gyffordd oni bai iddo gael ei awdurdodi gan un o swyddogion y cyngor.

12. Mae Cyngor Bwrdeistref Sirol Castell-nedd Port Talbot yn cadw'r hawl i nodi unrhyw amodau perthnasol sy'n gysylltiedig â gosod sgip o dan y rheoliadau hyn.

13. Ar adeg y cais i osod sgip(iau) ar y briffordd, bydd rhaid ateb pob agwedd ar bob cwestiwn.

14. Fel un o amodau cyflwyno'r hawlen hon, mae'n rhaid i'r cwmni indemnio ac yswirio a pharhau i yswirio'r cyngor o ran unrhyw geisiadau a wneir o ran gosod sgipiau ar y briffordd.

15. Heb ystyried unrhyw dystiolaeth o gytundeb i'r gwrthwyneb, mae'r contractwr yn ymrwymo na fydd yn ymdrechu i neilltuo, isosod neu fel arall waredu perchnogaeth neu deitl unrhyw un o'r sgipiau a drwyddedir gan y cyngor, oni bai i'r cyngor awdurdodi hynny'n benodol yn ysgrifenedig.

**DERBYN YR AMODAU A OSODIR WRTH GYFLWYNO CANIATÂD I OSOD SGIP ADEILADWR AR Y BRIFFORDD**

Rwy'n cadarnhau trwy hyn fy mod yn cytuno i gydymffurfio â'r rheoliadau sy'n gysylltiedig â gosod sgip adeiladwr ar y briffordd fel rhan o'r amodau a'r telerau a fynnir gan Gyngor Bwrdeistref Sirol Castell-nedd Port Talbot.

Cwmni: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cyswllt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Llofnod: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dyddiad: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dychwelwch y ffurflen hon wedi'i llofnodi a'i dyddio er mwyn i ni awdurdodi eich ceisiadau'n llawn.

Anfonwch i'r:

Is-adran Gwaith Stryd

CBSCNPT,

Y Ceiau

Ffordd Brunel,

Parc Ynni Baglan

Castell-nedd

SA11 2GG

Ffacs: 01639 686111

Cyfeiriad e-bost: streetworks@npt.gov.uk